LMC

Seminaras transporto veiklą vykdančių įmonių vadovams "Tarptautinių pervežimų vairuotojų komandiravimas nuo 2022 m. vasario 2 d. įsigaliojus Direktyvai (ES) 2020/1057"
2021-12-01 09:00 - 13:00 (Europe/Vilnius) | Teams, (tiksli prisijungimo nuoroda bus atsiųsta prieš renginį)
Tarptautinių pervežimų vairuotojų komandiravimas nuo 2022 m. vasario 2 d. įsigaliojus Direktyvai (ES) 2020/1057: kas naujo transportininkams darbo teisės ir mokesčių srityje ir kaip tam pasirengti
Vos už gerų dviejų mėnesių, nuo 2022 m. vasario 2 d., turi būti pradėtos taikyti Direktyvą (ES) 2020/1057 dėl kelių transporto vairuotojų komandiravimo taisyklių įgyvendinančios nacionalinės taisyklės, o kartu su ja – transporto sektoriui pradedama visa apimtimi taikyti Direktyva (ES) 2018/957, keičianti Direktyvą 96/71/EB dėl darbuotojų komandiravimo paslaugų teikimo sistemoje (t. y. nuostatos susijusios su vairuotojų darbo užmokesčiu, darbo laiko apskaita ir poilsio laiku, dienpinigiais, sienos kirtimo reikalavimais ir komandiruočių organizavimu, kt.).
Ir nors pačioje direktyvoje (ES) 2020/1057 deklaruojama, kad jos tikslai – išspręsti teisinius ir praktinius komandiravimo sunkumus, kylančius kelių transporto srityje dėl to, kad vairuotojų darbas pasižymi didele specifika (judumas, tranzitas, įvairaus pobūdžio transporto operacijos, įskaitant dvišales, darbas kadencijomis ir pan.), tiek pačios direktyvos nuostatos, tiek jos reikalavimų įgyvendinimo Lietuvoje padėtis kelia nemažai klausimų dėl to, kokie komandiravimo reikalavimai nuo 2022 m. vasario 2 d. bus taikomi tarptautinį elementą turinčioms pervežimo operacijoms, kurios operacijos į direktyvų nustatytąjį komandiravimo režimą vis tik nepateks, ar krovinių siuntėjai, ekspeditoriai, rangovai ir subrangovai dalinsis atsakomybe su transporto kompanija už vairuotojų komandiravimo reikalavimų pažeidimus, kokiu būdu ir nuo kada vežėjai turės (faktiškai galės) įgyvendinti reikalavimą su komandiravimu susijusią informaciją ir dokumentus, įskaitant komandiravimo deklaraciją, pateikti per ES vidaus rinkos informacinę sistemą (IMI), ir pan.
Kad padėtume Jums rasti atsakymus į šiuos ir kitus vairuotojų komandiravimui aktualius klausimus, kviečiame į 2021 m. gruodžio 1 d. seminarą kartu su ILAW LEXAL advokatais, sukaupusiais daugiau nei 20 metų patirtį. Darbo teisės niuansus pristatys, savo patirtimi ir įžvalgomis su Jumis dalinsis vienas geriausių Lietuvos darbo teisės ekspertų – ILAW LEXTAL vadovaujantis partneris advokatas Tomas Bagdanskis, naujojo Darbo kodekso rengėjas ir komentaro bendraautorius. Mokestines direktyvų pasekmes įvertins ir susijusių rizikų valdymo priemones pasiūlys ILAW LEXTAL asocijuotoji partnerė advokatė Ingrida Steponavičienė, nuolat sprendžianti klientų, komandiruojančių darbuotojus į užsienį rangai ar nuomai, mokestinius klausimus, o paskutiniu metu – ypač daug klientų problemų dėl darbo Vokietijoje.
Seminaro metu aptarsime:

Kokie nauji komandiravimo reikalavimai įsigalioja transporto sektoriui nuo 2022-02-02?
Kurioms transporto operacijoms taikomi naujieji reikalavimai, kurioms netaikomi, ir kokios yra reikalavimų taikymo išimtys?
Nuo kada konkrečios komandiruotės atžvilgiu taikomi naujieji reikalavimai? (nuo įsėdimo į mikroautobusiuką, LT ar kitos sienos kirtimo, ir pan.)
Direktyvų nuostatos ir vairuotojų nuoma;
Kokią įtaką naujieji reikalavimai daro tokiems transporto įmonių komandiravimo aspektams, kaip:
– Darbo užmokesčio nustatymas darbo sutartyje ir atlygio sistemoje;
– Suminės darbo laiko apskaitos taikymas;
– Vairuotojų darbo laiko apskaita; geriausios formos pasirinkimas;
– Susitarimai dėl darbo laiko. Ne viso darbo laiko reguliavimas ir tinkamas dokumentavimas;
– Darbo laiko normos ir darbo laiko režimo nustatymas, apskaita ir dokumentacija transporto įmonėse;
– Darbas švenčių, poilsio dienomis, viršvalandžiai, naktinis darbas ir budėjimas;
– Darbo laiko komandiruotėje apskaita; darbo grafikai;
– Vidutinis darbo užmokestis, atostoginiai; kaip pagal naujuosius reikalavimus bus apskaičiuojamas darbdavio privalomas užtikrinti vairuotojo darbo užmokestis;
– Kelionės laiko apmokėjimo ypatumai;
– Kilnojamojo pobūdžio darbo apmokėjimas;
– Dienpinigių ir darbo užmokesčio santykis;
– Dienpinigių apskaičiavimas ir mokėjimas, taip pat ir įvertinat transporto operacijas, kurios yra įtrauktos/neįtrauktos į direktyvų komandiravimo režimą;
– Vairuotojo darbo vietos įtaka darbo užmokesčio apmokestinimui;
– Darbo komandiruotėje trukmės įtaka darbo užmokesčio apmokestinimui;
– Komandiruoto vairuotojo buvimo konkrečioje valstybėje fiksavimas ir mokestinis rezidavimas užsienyje bei prievolė užsienyje mokėti GPM;
– Ir kt.
Vairuotojų komandiruočių deklaravimas IMI platformoje: teisinė bazė ir faktinis pasirengimas;
Rizikos darbdaviams dėl direktyvų nuostatų, įsigaliojančių nuo 2022-02-02, taikymo;
Kokie rekomenduotini darbo sutarčių su vairuotojais pakeitimai rengiantis direktyvų įsigaliojimui nuo 2022-02-02?
Kokie rekomenduotini kitų įmonės vidaus dokumentų pakeitimai rengiantis direktyvų įsigaliojimui nuo 2022-02-02?
Naujausia Darbo kodekso taikymo praktika transporto įmonėse.

Motorinių transporto priemonių kroviniams vežti vairuotojų periodinio mokymo programa (95 kodas)
2021-11-26 09:00 - 2021-12-02 17:00, 2021-11-19 09:00 - 2021-11-25 17:00, 2021-11-12 09:00 - 2021-11-18 17:00, 2021-11-05 09:00 - 2021-11-11 17:00, 2021-10-27 09:00 - 2021-11-04 17:00, 2021-10-22 09:00 - 2021-10-28 17:00, 2021-10-15 09:00 - 2021-10-21 17:00, 2021-10-08 09:00 - 2021-10-14 17:00 and 1 more date | Teams, (tiksli prisijungimo nuoroda bus atsiųsta prieš renginį)
Kvalifikacijos tobulinimo (periodinio mokymo) kursai
Šie profesinio mokymo kursai skirti krovininio transporto vairuotojams, kurie įgijo C1, C1E, C, CE kategorijų transporto priemonių vairavimo teisę iki 2009 m. rugsėjo 10 d.
Profesinės kvalifikacijos periodinio tobulinimo mokymo kursai trunka 35 akademines valandas. Mokymo kursus sudaro 5 dalys po 7 ak. val. ir gali būti pertraukiamas. Profesinės kvalifikacijos tobulinimo mokymo kursą vairuotojai privalo išklausyti periodiškai – kas 5 metus.

“95 kodo” reikalavimai taikomi ir ne Europos Sąjungos piliečiams, kurie yra įdarbinti vairuotojais Lietuvos įmonėse. „LINAVOS“ mokymo centre organizuojami periodiniai mokymo kursai lietuvių ir rusų kalbomis kiekvieną savaitę.
Atvykstant į periodinius krovininių transporto priemonių vairuotojų profesinės kvalifikacijos kursus su savimi turėkite:

asmens dokumentą;
vairuotojo pažymėjimą.

Pastaba: atvykę į mokymo kursus, ne EU piliečiai turi turėti ir pasą.
Mokymo kursų trukmė: 35 val.
Lektoriai: G. Pupalaigis, A. Vingrienė, V. Kazlauskas.
Dalyvio mokestis: 50 Eur (0 PVM).

Seminaras „Vairuotojų vairavimo, darbo ir poilsio režimas“ (nuotoliniai mokymai)
2021-11-23 13:00 - 16:30, 2021-10-18 13:00 - 17:00 | Teams, (tiksli prisijungimo nuoroda bus atsiųsta prieš renginį)
Pusės dienos seminaras, suteiksiantis naujausių žinių ir praktinių įgūdžių apie transporto vairuotojų darbo ir poilsio laiko apskaitą, jos kontrolės įrenginių naudojimo tvarką ir ypatumus, sankcijas už AETR pažeidimus.
PROGRAMA:

Darbą ir poilsį reglamentuojančių dokumentų taikymo sritys;
vairuotojų vairavimo trukmės;
pertraukos;
kasdienio poilsio taikymas;
kassavaitinio poilsio taikymas;
specialių sąlygų taikymas;
darbo ir poilsio laiko ypatumai Lietuvos Respublikoje;
kontrolės įrenginiai ir jų naudojimas; reikalavimai analoginiams tachografams;
registracijos lapai;
skaitmeninio tachografo galimybės;
skaitmeninio tachografo kortelės;
duomenų saugojimas ir pateikimas;
sankcijos už darbo ir poilsio režimo nesilaikymą.

Mokymo kursų trukmė: 3 val.
Lektorius: V. Kazlauskas.
Dalyvio mokestis: 45 Eur (0 PVM).

Seminaras „Tarptautinio krovinių vežimo keliais sutarties konvencija (CMR)“ (nuotoliniai mokymai)
2021-11-23 09:00 - 12:00, 2021-10-18 09:00 - 12:00 | Teams, (tiksli prisijungimo nuoroda bus atsiųsta prieš renginį)
Pusės dienos seminaras, skirtas transporto įmonių darbuotojams, suteiks naujausių teisinių žinių ir praktinių įgūdžių apie CMR konvencijos taikymą bei ypatumus.
Pagrindinės temos:

CMR konvencijos taikymo sritis;
važtaraštis;
krovinio priėmimas ir pristatymas;
disponavimas kroviniu;
vežėjo atsakomybė;
vežimai, kuriuos paeiliui vykdo keletas vežėjų;
sutarčių sudarymas ir vykdymas;
praktinis mokymas.

Mokymo kursų trukmė: 3 val.
Lektorė: advokatė A. Vingrienė.
Dalyvio mokestis: 45 Eur (0 PVM).

Transporto vadybininkų kursai (nuotoliniai mokymai)
2021-11-22 09:00 - 2021-11-26 17:00, 2021-10-18 09:00 - 2021-10-22 17:00 | Teams, (tiksli prisijungimo nuoroda bus atsiųsta prieš renginį)
Įmonė, kuri pageidauja gauti licenciją kroviniams ar keleiviams vežti, ir visą laikotarpį, kol šią licenciją turi, privalo atitikti profesinės kompetencijos reikalavimą, nustatytą reglamento (EB) Nr. 1071/2009 3 str., t. y. įmonė privalo turėti darbuotoją (transporto vadybininką), turintį galiojantį profesinės kompetencijos pažymėjimą. Juo gali būti įmonės vadovas arba jo įgaliotas įmonės darbuotojas.

Transporto vadybininkas gali vadovauti ne daugiau kaip 2 skirtingų transporto įmonių veiklai, vykdomai naudojant iš viso ne daugiau kaip 30 transporto priemonių, turinčių licencijos kopijas. Vadovaujant vienos transporto įmonės veiklai, transporto priemonių, turinčių licencijos kopijas, skaičius neribojamas.
Transporto vadybininkų kursai suteiks reikiamų žinių pasiruošti profesinės kompetencijos egzaminui, kuris laikomas Lietuvos transporto saugos administracijoje (buvusi Valstybinė kelių transporto inspekcija). Asmeniui, sėkmingai išlaikiusiam egzaminą Lietuvos transporto saugos administracijoje (toliau LTSA), išduodamas Krovinių ir (ar) keleivių vežimo kelių transportu profesinės kompetencijos pažymėjimas.
Profesinės kompetencijos pažymėjimas galioja neterminuotai.
Plačiau apie transporto vadybininkų egzaminavimą ir pažymėjimų išdavimą skaitykite LTSA svetainėje.
„LINAVOS“ mokymo centre organizuojami savaitės trukmės transporto vadybininkų kursai. Jų metu dalyviams pateikiama susisteminta literatūra, suteikiama galimybė spręsti testus bei praktines užduotis, kurios savo turiniu yra panašios į LTSA egzamino klausimus ir užduotis. Mokymus veda ilgametę patirtį turintys dėstytojai, savo srities specialistai.
Mokymų kurso metu nagrinėjamos temos
Pagrindinė kursų dalis:
• Lietuvos Respublikos civilinio ir Lietuvos Respublikos darbo kodekso nuostatos;
• reikalavimai akcinėms bendrovėms, individualioms įmonėms, ūkinėms bendrijoms;
• rinkodaros, buhalterinės apskaitos ir ekonomikos pagrindai, įskaitant finansinius rodiklius, kuriuos egzamino metu reikia apskaičiuoti;
• mokestiniai reikalavimai ūkio subjektams (pridėtinės vertės mokestis, pelno mokestis, gyventojų pajamų mokestis, socialinis draudimas);
• įmonių bankroto įstatymo nuostatos;
• reikalavimai motorinių transporto priemonių kategorijoms ir minimaliam vairuotojų amžiui;
• reikalavimai, susiję su vairuotojų sveikatos patikrinimo periodiškumu;
• reikalavimai motorinių transporto priemonių ir jų priekabų kategorijoms ir klasėms pagal konstrukciją;
• reikalavimai, susiję su motorinių transporto priemonių ir jų priekabų sudedamųjų dalių atitikties įvertinimu, registravimu, privalomąja technine apžiūra ir kt. Kurso metu atliekami praktiniai skaičiavimai pagal pateiktas sąlygas.
Krovinių vežimas vidaus maršrutais:
• kelių transporto kodekso, kelių transporto veiklos licencijavimo nuostatos;
• reikalavimai dėl maksimalių leidžiamų transporto priemonių matmenų, leidžiamų ašies (ašių) apkrovų, leidžiamos bendrosios masės, leidimų važiuoti valstybinės reikšmės keliais didžiagabaritėmis ir (ar) sunkiasvorėmis transporto priemonėmis išdavimo ir mokesčio už važiavimą valstybinės reikšmės keliais tokiomis transporto priemonėmis mokėjimo, administravimo ir kontrolės nuostatos;
• krovinių, vežamų kelių transporto priemonėmis, išdėstymo ir tvirtinimo reikalavimai;
• gyvūnų vežimo reikalavimai;
• mokestiniai reikalavimai (mokestis už Lietuvos Respublikoje įregistruotas krovinines transporto priemones, kelių naudotojo mokestis „Vinjetės“);
• reikalavimai pradinei ir periodinei vairuotojų profesinei kvalifikacijai ir kt.
Krovinių vežimas tarptautiniais maršrutais:
• krovinių tarptautinių vežimų kelių transportu reikalavimai;
• Tarptautinio krovinių vežimo keliais sutarties konvencijos (CMR) nuostatos;
• Muitinės konvencijos dėl tarptautinio krovinių gabenimo su TIR knygelėmis (1975 m. TIR konvencija) nuostatos,
• muitinės procedūros;
• Europos transporto ministrų konferencijos daugiašalės kvotos leidimų (ETMK) vykdyti tarptautinį krovinių vežimą kelių transporto priemonėmis naudojimo ir išdavimo reikalavima;
• sertifikatų išdavimo ekologinius ir saugumo reikalavimus atitinkančioms krovininėms transporto priemonėms nuostatos;
• užsienio valstybių leidimų vykdyti tarptautinį krovinių vežimą keliais išdavimo, naudojimo ir grąžinimo reikalavimai;
• susitarimo dėl greitai gendančių maisto produktų tarptautinio gabenimo ir tokiam gabenimui naudojamų specialių transporto priemonių (ATP) nuostatos;
• pavojingųjų krovinių vežimo kelių transportu reikalavimai, vadovaujantis Europos sutarties dėl pavojingų krovinių tarptautinių vežimų keliais (ADR) techniniais priedais;
• vairuotojų darbo, vairavimo ir poilsio režimo bei apskaitos vedimo reikalavimai pagal Europos šalių susitarimą dėl kelių transporto priemonių ekipažų, važinėjančių tarptautiniais maršrutais, darbo (AETR), reglamentą (EB) Nr. 561/2006, (ES) Nr. 165/2014 ir kt.
Keleivių vežimas vietinio ir tolimojo susisiekimo maršrutais:
• reikalavimai, reglamentuojantys keleivių vežimo autobusais vietinio ir tolimojo susisiekimo maršrutais organizavimą;
• reikalavimai, reglamentuojantys keleivių vežimo įkainių nustatymo ir taikymo tvarką, vežimo metu privalomus turėti dokumentus;
• reikalavimai, reglamentuojantys keleivių ir bagažo, gyvūnų vežimą autobusais;
• reikalavimai, reglamentuojantys leidimų vežti keleivius reguliariojo susisiekimo kelių transporto maršrutais išdavimą pagal maršrutų rūšis;
• reikalavimai, reglamentuojantys autobusų stočių veiklą;
• reikalavimai, reglamentuojantys autobusų vairuotojų darbo ir poilsio laiko apskaitą, šios apskaitos prietaisų naudojimą ir dokumentų tvarkymą;
• reikalavimai, reglamentuojantys autobusų apipavidalinimą;
• reikalavimai vežėjams ir ekipažams, jų pareigos, teisės ir atsakomybė.
Keleivių vežimas tarptautiniais maršrutais:
• atstovaujamo asmens skundo dėl atlyginimo už keleivių sužalojimą arba jų bagažo sugadinimą vežimo metu įvykus avarijai arba dėl atlyginimo už vėlavimus analizė ir tokio skundo poveikis sutartinei atsakomybei;
• taisyklių, reglamentuojančių viešojo bei privataus keleivių gabenimo bilietų kainas ir įkainių nustatymą, taikymas;
• taisyklių, reglamentuojančių sąskaitos faktūros išrašymą už keleivių gabenimo kelių transportu paslaugas, taikymas;
• keleivių gabenimo kelių transportu rinkos organizavimo taisyklės;
• taisyklės, taikomos pradedant teikti keleivių gabenimo kelių transportu paslaugas ir transporto planams parengti;
• valstybių narių kelių tinklas.
REKOMENDUOJAMOS LITERATŪROS SĄRAŠAS
Mokymo kursų trukmė: 5 dienos
Lektoriai: G. Pupalaigis, A. Paulikienė, V. Kazlauskas, A. Vingrienė, D. Raščius.
Dalyvio mokestis: asociacijos “LINAVA” nariams – 200 Eur (0 PVM), ne nariams – 240 Eur (0 PVM).

A1. Pagrindinis mokymo kursas pavojingiems kroviniams vežti; A2, A3, A4 mokymai (pagal poreikį).
2021-11-22 09:00 - 2021-11-25 17:00, 2021-11-15 09:00 - 2021-11-18 17:00, 2021-11-08 09:00 - 2021-11-11 17:00, 2021-10-25 09:00 - 2021-10-28 17:00, 2021-10-18 09:00 - 2021-10-21 17:00, 2021-10-11 09:00 - 2021-10-14 17:00, 2021-10-04 09:00 - 2021-10-07 17:00 | „LINAVOS“ mokymo centras, Jankiškių g. 41, Vilnius, 02300, Lietuva
Kiekvieną savaitę organizuojame mokymo kursus vairuotojams, siekiantiems įgyti teisę vežti pavojingus krovinius pagal ADR.
A1. Pagrindinis mokymo kursas pavojingiems kroviniams vežti.
Kurso trukmė: 4 dienos.
Lektorė: pavojingų krovinių vežimo ekspertė A. Paulikienė.
Dalyvio mokestis: asociacijos Linava nariams – 85 Eur, ne nariams – 95 Eur.

Įvadinis kursas pradedantiesiems transporto vadybininkams (nuotoliniai mokymai)
2021-11-22 09:00 - 2021-11-24 17:00, 2021-10-18 09:00 - 2021-10-20 17:00 | Teams, (tiksli prisijungimo nuoroda bus atsiųsta prieš renginį)
Kai įmonė įdarbina naują transporto vadybininką, dažnai susiduriama su žinių ir profesinės patirties stoka, todėl naujam darbuotojui priskiriamas patyręs darbuotojas – kuratorius. Tačiau kuratorius, atlikdamas ir savo tiesioginį darbą, nespėja perduoti visų reikiamų įvadinių žinių naujam darbuotojui. Todėl „Linavos mokymo centras“ organizuoja 3 dienų įvadinius kursus pradedantiesiems transporto vadybininkams, kurių metu jie susipažins su šiomis temomis:

Reikalavimai ir taisyklės, reglamentuojančios krovinių vežimo tarptautiniais maršrutais organizavimą, kelionės leidimų tarptautiniam krovinių vežimui išdavimą, jų panaudojimą, rūšis, Europos transporto ministrų konferencijos (ETMK) leidimų išdavimą, jų panaudojimą.
Vairuotojų vairavimo ir poilsio režimas (AETR).
Kelių eismo saugumo, kelių transporto priemonių eksploatavimo techninių standartų bei procedūros.
Reikalavimai ir taisyklės, reglamentuojančios krovinius vežančių transporto priemonių svorį ir gabaritus, krovinių pakrovimo, iškrovimo ir sandėliavimo tvarką.
Susitarimas dėl greitai gendančių maisto produktų tarptautinio gabenimo ir tokiam gabenimui naudojamų specialių transporto priemonių (ATP).
Techniniai, ekologiniai ir kiti reikalavimai dėl „žaliųjų“, „žalesnių ir saugių“ ir „Euro III – Euro VI saugių“ transporto priemonių.
Reikalavimai ir taisyklės, reglamentuojančios gyvūnų vežimą.
Tarptautinio krovinių vežimo keliais sutarties konvencija (CMR).
Reikalavimai ir taisyklės, reglamentuojančios valstybės sienų kirtimą, krovinių vežimo ir įforminimo tvarką, muitinės dokumentus ir procedūras.
Muitinės konvencija dėl Tarptautinio krovinių transporto su TIR knygelėmis.

Mokymo kursų trukmė: 3 dienos
Lektoriai: G. Pupalaigis, V. Kazlauskas, A. Vingrienė
Dalyvio mokestis: asociacijos “LINAVA” nariams – 120 EUR (0 PVM), ne nariams – 145 EUR (0 PVM).
Dalyvių skaičius ribotas. Registracija privaloma!

Webinaras “TIR konvencijos reikalavimai ir muitinio tranzito sistema” (nuotoliniai mokymai)
2021-11-18 10:00 - 13:00, 2021-10-28 10:00 - 13:00 | Teams, (tiksli prisijungimo nuoroda bus atsiųsta prieš renginį)
Nuotoliniu būdu organizuojame webinarą TIR sistemos nariams „TIR konvencijos reikalavimai ir muitinio tranzito sistema“. Webinaro metu atsakingiems įmonių darbuotojams suteiksime pagrindines žinias apie TIR sistemos naudojimą. Webinaro metu lektorius atsakys į raštu užduodamus dalyvių klausimus.
Į webinarą dalyviai registruojami pagal vardą, pavardę ir el. pašto adresą, todėl šiuos tikslius duomenis turite pateikti registruodamiesi į renginį. Pilnai užsiregistravę dalyviai, prieš renginį gaus nuorodą į webinarą. Webinaras bus vedamas Teams aplinkoje. Rekomenduojama iš anksto kompiuteryje įsidiegti Teams aplikaciją ir jungtis prie Teams paskyros, kurioje yra pilnai nurodytas jūsų vardas ir pavardė.
Wbinaro trukmė: 3 akademinės valandos.
Lektorius: muitinės formalumų ekspertas Gintautas Pupalaigis.
Dalyvio mokestis: 25 Eur (0 PVM).

Pavojingų krovinių vežimo automobilių transportu saugos specialistų mokymo kursai
2021-11-15 09:00 - 2021-11-19 17:00, 2021-10-11 09:00 - 2021-10-15 17:00 | „LINAVOS“ mokymo centras, Jankiškių g. 41, Vilnius, 02300, Lietuva
Pagal Europos sutarties dėl pavojingų krovinių tarptautinių vežimų keliais (ADR) nuostatas, visi asmenys, susiję su pavojingų krovinių vežimu, turi būti susipažinti su ADR reikalavimais.
Įmonėje, kuri veža pavojingus krovinius ar atlieka su tuo susijusį pakavimą, krovimą, pripildymą ar laikiną sandėliavimą, privalo būti paskirtas bent vienas pavojingųjų krovinių vežimo saugos specialistas, atsakingas už pagalbą įmonei vykdant tokiai veiklai būdingos rizikos žmonėms, turtui ir aplinkai, prevenciją. Saugos specialistai privalo turėti kvalifikaciją patvirtinantį pažymėjimą, kuris yra išduodamas išklausius atitinkamą mokymo kursą ir nustatyta tvarka išlaikęs egzaminą LTSA.
ADR saugos specialistų mokymo kursai
M. Mokymo kursas visų klasių pavojingų krovinių vežimo saugai užtikrinti. Trukmė 7 dienos.
M1. Mokymo kursas 1 klasės pavojingų krovinių vežimo saugai užtikrinti. Trukmė 3,5 dienos.
M2. Mokymo kursas 2 klasės pavojingų krovinių vežimo saugai užtikrinti. Trukmė 3,5 dienos.
M3. Mokymo kursas 3, 4.1, 4.2, 4.3, 5.1, 5.2, 6.1, 6.2, 8 ir 9 klasių pavojingų krovinių vežimo saugai užtikrinti. Trukmė 4 dienos.
M4. Mokymo kursas 7 klasės pavojingų krovinių vežimo saugai užtikrinti. Trukmė 3,5 dienos.
M5. Mokymo kursas pavojingų krovinių, kurių identifikaciniai numeriai (JT Nr.) 1202, 1203, 1223, 3475 ir aviacinio kuro, priskirto JT Nr. 1268 ar 1863, vežimo saugai užtikrinti. Trukmė 3,5 dienos.
“LINAVOS” mokymo centras teikia ir pavojingų krovinių vežimo automobilių keliais saugos specialisto (ADR specialisto) paslaugas.
Dėl registracijos ir papildomos informacijos galite kreiptis telefonu +370 686 04505 arba el. paštu mc@linava.lt

Seminaras finansininkams ir kitiems transporto, ekspedijavimo veiklą vykdantiems asmenims (nuotoliniai mokymai)
2021-11-11 10:00 - 15:00 | Teams, (tiksli prisijungimo nuoroda bus atsiųsta prieš renginį)
MOKESČIŲ, APSKAITOS IR DARBO TEISĖS NAUJOVĖS 2021-2022 m. TRANSPORTO IR EKSPEDIJAVIMO VEIKLĄ VYKDANČIOMS ĮMONĖMS
PROGRAMA

Darbo užmokesčio mokėjimo pakeitimai nuo 2022 metų: darbo užmokestis, dienpinigiai ir kitos išmokos mokamos tik į darbuotojų asmenines sąskaitas bankuose.
VDI draudimas daryti išskaitas iš atlyginimų ir savo nuožiūra mažinti dienpinigius vairuotojams.
Komandiruotės ir dienpinigiai nuo 2022-02-02 ir ES reikalavimai pagal Direktyvą (ES) 2020/1057.
Lengvųjų automobilių naudojimas įmonėse, pajamos natūra ir griežtėjantys VMI reikalavimai verslui.
Buhalterinės apskaitos reforma nuo 2022-05-01 – svarbiausi pakeitimai.
Kitos mokesčių, apskaitos ir teisės naujienos:

nuo 2022-12-01 keičiasi VMI mokestinio tyrimo atlikimo taisyklės;
taršos mokestis nuo 2021 m. ir reikalavimai degalų apskaitai;
kilnojamojo darbo kompensacijos ir VMI patikrinimų metu nustatomos klaidos bei pažeidimai;
mokesčių VMI ir „Sodrai“ įskaitymas nuo 2021 m. ir kitos naujienos.

Žiniomis ir patarimais dalinsis lektorė Rūta Zaikauskienė.
Seminaras vyks 2021 m. lapkričio 11 d. nuotoliniu būdu.
Pirmoji dalis: 10:00 – 12:00 val.; pietūs 12:00 – 13:00 val.; antroji dalis: 13:00 – 15:00 val.
Dalyvio mokestis: 121 EUR (PVM įskaičiuotas į kainą).
Dalyvis gaus seminaro dalijamąją medžiagą ir pažymėjimą.
